O maimuțică s-a pierdut. Nu-i de mirare că-i vine să plângă. Cum s-o găsească pe mămica? Dar uite, un fluture e gata să-i sară în ajutor. Cât de greu poate fi să găsești pe cineva în pădure? Dacă știi cât e de mare, ce culoare are, câte picioare are și alte asemenea lucruri, e simplu. Sau nu? Ce mai plânge maimuţica: — Am pierdut-o pe mămica! — Nu plânge, maimuțică, îi spune Flutur, iată: Te-ajut s-o cauţi. O găsim îndată. Ia să vedem, cât e de mare? — Cine? — Mămica ta... — Mai mare-i decât mine! — Mai mare? Am văzut-o! Ce mai stai? Hai iute după mine! Hai, hai, hai! Ediție cartonată Număr pagini: 36 Format: 22 x 27 cm Vârstă: 3-7 ani